[{"text_idx": "#000000", "text": "Uus kava Rannapi tuntuimatest lauludest jazzistiilis"}, {"text_idx": "#000001", "text": "\u201eKontserdi ru\u0308tmides valitseb eeska\u0308tt sving, on ka bossa novat ja muud retrolikku. Ko\u0303lapilt on tavapa\u0308rasest naturaalsem, meeleolu sissepoole po\u0308o\u0308ratum, tempod pisut aeglasemad. Tulemus ei ole loomulikult jazzmuusika \u2013 sellist eesma\u0308rkigi pole! On vaid nostalgiast inspireeritud jalutuska\u0308ik: popi poolt \u2013 jazzi suunas."}, {"text_idx": "#000002", "text": "Kuna mul on tulnud oma varaseid laule ku\u0308mneid kordi uuesti seada ja orkestreerida, siis seekord ei tahtnud ma ennast korrata, vaid mo\u0303tlesin lausa iga va\u0308ikese lo\u0303igu juures: kuidas saaks selle seadet lahendada kuidagi teisiti, varasemast erinevalt. Kuulajail ko\u0303rvus helisevaid lauluviise ma loomulikult ei puutunud, tegelesin ainult saatega."}, {"text_idx": "#000003", "text": "Maarja selles projektis loomulikult ko\u0303ige ta\u0308htsam ja algsem osaline. Oleme koos esinenud juba u\u0308le 20 aasta, kuid nu\u0308u\u0308d on seaded erinevad varem kahekesi esitatuist (ja plaadistatuist). Maarja on varemgi jazzmuusikutega koosto\u0308o\u0308d teinud. Kutsusin nu\u0308u\u0308d kampa meie parimad jazzmuusikud: Reigo Ahvena \u2013 kes ma\u0308ngib siin trummidel po\u0303hiliselt harjadega ja svingiru\u0308tmis, Peedu Kassi \u2013 ainult naturaalsel kontrabassil, ning Paul Danieli kitarridel. Ise ma\u0308ngin lisaks klaverile ka su\u0308ntesaatoril: viimane on mo\u0303eldud kontrastina nostalgilisele u\u0308ldko\u0303lale \u2013 aeg ajalt sekkuva, ta\u0308helepanu a\u0308ratava, kohati isegi kutsumata ku\u0308lalisena."}, {"text_idx": "#000004", "text": "Ko\u0303lavad ko\u0303ik mu tuntuimad laulud: Eesti muld ja eesti su\u0308da, Raagus so\u0303nad, Rahu, Nii vaikseks ko\u0303ik on ja\u0308a\u0308nud, Vana vaksal, Suudlus la\u0308bi ja\u0308a\u0308tund klaasi, Keegi tulla vo\u0303ib, Kel on laulud laulda, Mis ku\u0308ll saab jpt.\u201c"}]